32006R0068
L 011/11
JURNALUL OFÍCIAL AL UNIUNII EUROPENE
REGULAMENTUL (CE) NR. 68/2006 AL COMISIEI
din 16 ianuarie 2006
de modificare a Regulamentului (CE) nr. 2488/2000 al Consiliului de menținere a înghețării fondurilor în raport cu dl Milosevic și cu persoanele asociate acestuia
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CE) nr. 2488/2000 al Consiliului din 10 noiembrie 2000 de menținere a înghețării fondurilor în raport cu dl. Milosevic și cu persoanele asociate acestuia (1), în special articolul 4 alineatul (2) litera (c),
întrucât:
(1)
Anexa II la Regulamentul (CE) nr. 2488/2000 cuprinde lista autorităților competente cărora li se atribuie funcții specifice pentru punerea în aplicare a regulamentului.
(2)
Germania, Țările de Jos, Suedia și Regatul Unit au cerut să fie modificate adresele autorităților competente ale acestora,
ADOPTĂ PREZENTUL REGULAMENT:
Articolul 1
Anexa II la Regulamentul (CE) nr. 2488/2000 se modifică în conformitate cu anexa la prezentul regulament.
Articolul 2
Prezentul regulament intră în vigoare în ziua următoare datei publicării în Jurnalul Oficial al Uniunii Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 16 ianuarie 2006.